# A.3 PODMIENKY ÚČASTI UCHÁDZAČOV

1. **Podmienky účasti vo verejnom obstarávaní týkajúce sa osobného postavenia v zmysle § 32 zákona č. 343/2015 Z. z. o verejnom obstarávaní a o zmene a doplnení niektorých zákonov   
   v znení neskorších predpisov (ďalej len „ZVO“)**
2. Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa § 32 ods. 1 ZVO, ktorých splnenie preukazuje podľa § 32 ods. 2 ZVO v spojení s § 152 ZVO.
3. Podľa § 32 ods.7 zákona, podmienky účasti podľa odseku 1 písm. a) musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi alebo obstarávateľovi predložením čestného vyhlásenia alebo vyhlásenia podľa odseku 5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. **V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety. Čestné vyhlásenie musí byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.**
4. Preukazovanie splnenia podmienok účasti podľa § 32 ods. 1 písm. a) ZVO v spojení s ods. 7, týkajúcej sa technickej spôsobilosti alebo odbornej spôsobilosti podľa § 34 ods. 3 ZVO inou/treťou osobou sa týka aj týchto osôb. Za iné/tretie osoby predkladajú a podpisujú čestné vyhlásenie osoby oprávnené konať v mene inej/tretej osoby.
5. Podľa § 32 ods. 8 zákona, za osobu podľa odseku 7 sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba podľa odseku 7

a) vlastní väčšinu akcií alebo väčšinový obchodný podiel u uchádzača alebo záujemcu;

b) má väčšinu hlasovacích práv u uchádzača alebo záujemcu;

c) má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo;

d) má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.

1. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
2. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
3. Skupina dodávateľov preukazuje splnenie podmienok účasti týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
4. Verejný obstarávateľ nie je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).
5. Hospodársky subjekt môže predbežne nahradiť doklady na preukázanie splnenia podmienok účasti Jednotným európskym dokumentom podľa § 39 ZVO.

Uchádzač, ktorý použije JED, vyplní časti I. až III. JED-u a môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV. JED-u bez toho, aby musel vyplniť iné oddiely časti IV. JED-u.

1. **Podmienky účasti uchádzačov vo verejnom obstarávaní týkajúce sa finančného a ekonomického postavenia v zmysle § 33 ZVO.**

Neuplatňuje sa.

1. **Podmienky účasti uchádzačov vo verejnom obstarávaní týkajúce sa technickej a odbornej spôsobilosti podľa § 34 ZVO**

Uchádzač preukazuje technickú a odbornú spôsobilosť predložením:

* 1. **podľa § 34 ods. 1 písm. a) ZVO**

Zoznamu poskytnutých služieb rovnakého alebo podobného charakteru, ako je predmet zákazky (t. j. projektovanie a navrhovanie dopravného značenia na diaľniciach, rýchlostných cestách a cestách I. triedy) za predchádzajúce tri roky od vyhlásenia verejného obstarávania (ďalej len „rozhodné obdobie“) s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

* 1. **podľa § 34 ods. 1 písm. g) ZVO**

Údaje o vzdelaní a odbornej kvalifikácii riadiacich osôb, osobitne osôb zodpovedných za vypracovanie projektu dopravného značenia s doložením aspoň jedného dokladu podľa zákona č. 138/1992 Zb. Slovenskej národnej rady o autorizovaných architektoch a autorizovaných stavebných inžinieroch.

Verejný obstarávateľ príjme aj iný obsahom a rozsahom rovnocenný doklad vydaný príslušnou inštitúciou v inom členskom štáte Európskej únie, predložený uchádzačom preukazujúcich požadovanú skutočnosť.

1. Ak uchádzač preukáže technickú alebo odbornú spôsobilosť podľa § 34 ods. 3 ZVO, preukazuje túto skutočnosť písomnou zmluvou, z ktorej musí vyplývať záväzok osoby, že poskytne svoje kapacity počas celého trvania zmluvného vzťahu a spĺňa ostatné požiadavky uvedené v ustanovení § 34 ods. 3 ZVO.
2. Verejný obstarávateľ požaduje, aby uchádzač a iná osoba, ktorej kapacity majú byť použité na preukázanie technickej a odbornej spôsobilosti, **zodpovedali za plnenie zmluvy spoločne**.
3. Skupina dodávateľov preukazuje splnenie podmienok účasti týkajúcich sa technickej a odbornej spôsobilosti spoločne.
4. Hospodársky subjekt môže predbežne nahradiť doklady na preukázanie splnenia podmienok účasti Jednotným európskym dokumentom podľa § 39 ZVO.

**Odôvodnenie (§38 ods. 5 ZVO):**

Splnením podmienky účasti uchádzač preukáže:

**K bodu 1**: skúsenosti, schopnosť a spôsobilosť pre odborné a kvalitné poskytnutie požadovanej služby predmetu zákazky v plnom rozsahu a v požadovanej kvalite.

**K bodu 2**: že osoba, ktorá bude zodpovedná za plnenie resp. realizáciu predmetu zákazky je dostatočne odborne spôsobilá na poskytnutie predmetných služieb.

**Minimálna požadovaná úroveň štandardov:**

**III.1.3) technická a odborná spôsobilosť, bod 1:**

Pre účely splnenia tejto podmienky uchádzač predloží:

Zoznam poskytnutých služieb, ktorých predmetom bolo poskytnutie služby za rozhodné obdobie v celkovom počte 20 ks, pričom minimálne jedna referencia na vypracovanú projektovú dokumentáciu dopravného značenia a dopravného zariadenia musí byť v minimálnej hodnote **1.500,00 EUR bez DPH** a súčasne minimálne jedna referencia na vypracovanú projektovú dokumentáciu dopravného značenia a dopravného zariadenia musí byť naprojektovaná na diaľnici. Verejný obstarávateľ zároveň akceptuje použitie rovnakých referencií od tých istých odberateľov v ktorejkoľvek časti predmetu zákazky.

V zozname poskytnutých služieb alebo splnených zákazok uchádzač uvedie názov alebo obchodné meno zmluvného partnera, adresu jeho sídla alebo miesta podnikania, názov uskutočnenia úspešných služieb, údaje na kontaktnú osobu zmluvného partnera (odberateľa), ktorý potvrdil realizované služby.

V prípade poskytnutia služby, ktorého začiatok alebo koniec nespadá do rozhodného obdobia, bude uchádzačovi započítaná pre splnenie podmienky podľa bodu 1. len výška nákladov poskytnutej služby spadajúcej do rozhodného obdobia.

**V prípade dokladov**, ktoré sú vyjadrené **v inej mene ako Euro**, je potrebné na prepočítanie tejto meny na euro použiť kurz Európskej centrálnej banky (ECB), aktuálny v posledný deň príslušného kalendárneho roku, v ktorom došlo ku skutočnosti, rozhodujúcej pre preukázanie splnenia predmetnej podmienky účasti, t. j. v ktorom sa referencia realizovala. Doklady, ktorými uchádzač preukazuje splnenie podmienok účasti, ktoré sú vyjadrené v inej mene ako Euro, uchádzač predloží v pôvodnej mene a v mene Euro.

**III.1.3) technická a odborná spôsobilosť, bod 2:**

Pre účely splnenia tejto podmienky uchádzač predloží:

v zozname kľúčových pracovníkov zodpovedných za poskytnutie služby min. jednu osobu:

* S odbornou spôsobilosťou podľa § 5 ods. 1b bod 2 zákona č. 138/1992 Zb. v znení neskorších predpisov o autorizovaných architektoch a autorizovaných stavebných inžinieroch - Autorizovaný inžinier pre **konštrukcie inžinierskych stavieb** (označenie na pečiatke vydanej po r.2005 I2 - modrá pečiatka); alebo
* S odbornou spôsobilosťou podľa § 5 ods. 1a zákona č. 138/1992 Zb. v znení neskorších predpisov o autorizovaných architektoch a autorizovaných stavebných inžinieroch - Autorizovaný inžinier pre komplexné architektonické a inžinierske služby a súvisiace technické poradenstvo (označenie na pečiatke vydanej po r.2005 A1,A2 – červená pečiatka)

Verejný obstarávateľ príjme aj iné obsahom a rozsahom rovnocenné doklady vydané príslušnými inštitúciami v inom členskom štáteEurópskej únie, predložené uchádzačom preukazujúce požadované skutočnosti.